storyTitle: बीतती हुई महामारी 
Content: कोरोना महामारी पूरी तरह विदा नहीं हुई है, पर विश्व स्वास्थ्य संगठन ने घोषणा कर दी है कि कोविड-19 अब 
Summary: कोरोना महामारी पूरी तरह विदा नहीं हुई है...
StoryContent: <p>कोरोना महामारी पूरी तरह विदा नहीं हुई है, पर विश्व स्वास्थ्य संगठन ने घोषणा कर दी है कि कोविड-19 अब वैश्विक आपातकाल कहलाने योग्य नहीं है। कोरोना का विनाशकारी रूप तो पिछले साल ही बीती बात हो गया था और अब विश्व स्वास्थ्य संगठन की घोषणा एक तरह से प्रतीकात्मक ही है। इस घोषणा से तत्काल कोई बड़ा असर नहीं पड़ने वाला। दुनिया के अलग-अलग देशों में इसे लेकर अलग-अलग प्रोटोकॉल है, जो आगामी दिनों में भी जारी रहने की उम्मीद है। दुनिया भर में कम से कम 70 लाख लोगों की जान लेने वाली सदी की इस सबसे भयानक महामारी का आपातकालीन चरण भले ही समाप्त हो गया हो, लेकिन खुद विश्व स्वास्थ्य संगठन के अनुसार, महामारी समाप्त नहीं हुई है। असली खुशी उसी दिन होगी, जिस दिन महामारी के अंत की घोषणा होगी। दक्षिण पूर्व एशिया और मध्य पूर्व में मामले अभी बढ़ रहे हैं। संयुक्त राष्ट्र की इस स्वास्थ्य एजेंसी का कहना है कि अभी भी हर सप्ताह हजारों लोग इस वायरस से मर रहे हैं। याद रहे, इस स्वास्थ्य एजेंसी ने पहली बार 30 जनवरी, 2020 को कोरोना वायरस को एक वैश्विक संकट घोषित किया था। तब संक्रमण चीन व कुछ ही अन्य देशों में हुआ था। धीरे-धीरे यह संक्रमण पूरी दुनिया में फैल गया और दुनिया ने एक बड़ी व्यापक त्रासदी को झेला। </p><p>तीन साल से अधिक समय तक विश्व में इस महामारी से 76 करोड़ 40 लाख लोग संक्रमित हुए। इसका सबसे ज्यादा दर्द अमेरिका ने झेला है। वहां दस करोड़ से ज्यादा लोग संक्रमण के शिकार हुए और साढ़े दस लाख से ज्यादा लोगों की मौत हुई है। दूसरे स्थान पर ब्राजील है, जहां सात लाख से ज्यादा लोग काल के गाल में समा गए, तो तीसरे स्थान पर भारत, जहां पांच लाख 30 हजार से ज्यादा लोगों की मौत दर्ज हुई है। यह बात भी गौर करने की है कि अमेरिका में कोविड-19 के संबंध में  की गई सार्वजनिक स्वास्थ्य आपातकालीन घोषणा 11 मई को समाप्त होने वाली है। जर्मनी, फ्रांस और ब्रिटेन सहित कई अन्य देशों ने पिछले साल ही महामारी के खिलाफ अपने कई प्रावधानों को हटा दिया था। कुल मिलाकर, यह महामारी अमेरिका के लिए बहुत बड़ा सबक है। जब आपात स्थिति की घोषणा हुई थी, तब विश्व स्वास्थ्य संगठन ने कहा था कि कोरोना का असर सबसे ज्यादा उन देशों पर होगा, जहां स्वास्थ्य सेवाओं का ढांचा कमजोर है। आज आंकड़े बता रहे हैं कि सशक्त स्वास्थ्य ढांचे वाला अमेरिका भी महामारी से अपने लोगों को बचा न सका। इसके लिए दो बातों को हमेशा याद किया जाएगा, अव्वल तो अमेरिकी प्रशासन ने इस खतरे को समझने में देर कर दी और दूसरी, अमेरिकियों ने अपनी रोग-प्रतिरोधक क्षमता को तुलनात्मक रूप से कमजोर पाया।  </p><p>अब सवाल यह है कि जब दुनिया में कोरोना महामारी को आपातकाल के रूप में नहीं माना जाएगा, तब क्या होगा? पहली चिंता कोरोना वैक्सीन को लेकर है। शायद आने वाले दिनों में वैक्सीन को हम कीमती होते देखेंगे? पेटेंट मामले में जो रियायत मिलती रही है, वह समाप्त हो सकती है। एक अनुमान है कि दुनिया भर में लगभग पांच अरब लोगों को टीके की कम से कम एक खुराक मिल चुकी है। विश्व स्वास्थ्य संगठन को भी अपनी भूमिका की समीक्षा करनी चाहिए। गरीब व विकासशील देशों के स्वास्थ्य पर ज्यादा ध्यान देने की जरूरत है। विशेष रूप से भारत को अपने सार्वजनिक स्वास्थ्य ढांचे का विकास बहुत तेजी से करना चाहिए। </p>
StoryContent: बीतती हुई महामारी 
Headlines: बीतती हुई महामारी 
Body: <p>कोरोना महामारी पूरी तरह विदा नहीं हुई है, पर विश्व स्वास्थ्य संगठन ने घोषणा कर दी है कि कोविड-19 अब वैश्विक आपातकाल कहलाने योग्य नहीं है। कोरोना का विनाशकारी रूप तो पिछले साल ही बीती बात हो गया था और अब विश्व स्वास्थ्य संगठन की घोषणा एक तरह से प्रतीकात्मक ही है। इस घोषणा से तत्काल कोई बड़ा असर नहीं पड़ने वाला। दुनिया के अलग-अलग देशों में इसे लेकर अलग-अलग प्रोटोकॉल है, जो आगामी दिनों में भी जारी रहने की उम्मीद है। दुनिया भर में कम से कम 70 लाख लोगों की जान लेने वाली सदी की इस सबसे भयानक महामारी का आपातकालीन चरण भले ही समाप्त हो गया हो, लेकिन खुद विश्व स्वास्थ्य संगठन के अनुसार, महामारी समाप्त नहीं हुई है। असली खुशी उसी दिन होगी, जिस दिन महामारी के अंत की घोषणा होगी। दक्षिण पूर्व एशिया और मध्य पूर्व में मामले अभी बढ़ रहे हैं। संयुक्त राष्ट्र की इस स्वास्थ्य एजेंसी का कहना है कि अभी भी हर सप्ताह हजारों लोग इस वायरस से मर रहे हैं। याद रहे, इस स्वास्थ्य एजेंसी ने पहली बार 30 जनवरी, 2020 को कोरोना वायरस को एक वैश्विक संकट घोषित किया था। तब संक्रमण चीन व कुछ ही अन्य देशों में हुआ था। धीरे-धीरे यह संक्रमण पूरी दुनिया में फैल गया और दुनिया ने एक बड़ी व्यापक त्रासदी को झेला। </p><p>तीन साल से अधिक समय तक विश्व में इस महामारी से 76 करोड़ 40 लाख लोग संक्रमित हुए। इसका सबसे ज्यादा दर्द अमेरिका ने झेला है। वहां दस करोड़ से ज्यादा लोग संक्रमण के शिकार हुए और साढ़े दस लाख से ज्यादा लोगों की मौत हुई है। दूसरे स्थान पर ब्राजील है, जहां सात लाख से ज्यादा लोग काल के गाल में समा गए, तो तीसरे स्थान पर भारत, जहां पांच लाख 30 हजार से ज्यादा लोगों की मौत दर्ज हुई है। यह बात भी गौर करने की है कि अमेरिका में कोविड-19 के संबंध में  की गई सार्वजनिक स्वास्थ्य आपातकालीन घोषणा 11 मई को समाप्त होने वाली है। जर्मनी, फ्रांस और ब्रिटेन सहित कई अन्य देशों ने पिछले साल ही महामारी के खिलाफ अपने कई प्रावधानों को हटा दिया था। कुल मिलाकर, यह महामारी अमेरिका के लिए बहुत बड़ा सबक है। जब आपात स्थिति की घोषणा हुई थी, तब विश्व स्वास्थ्य संगठन ने कहा था कि कोरोना का असर सबसे ज्यादा उन देशों पर होगा, जहां स्वास्थ्य सेवाओं का ढांचा कमजोर है। आज आंकड़े बता रहे हैं कि सशक्त स्वास्थ्य ढांचे वाला अमेरिका भी महामारी से अपने लोगों को बचा न सका। इसके लिए दो बातों को हमेशा याद किया जाएगा, अव्वल तो अमेरिकी प्रशासन ने इस खतरे को समझने में देर कर दी और दूसरी, अमेरिकियों ने अपनी रोग-प्रतिरोधक क्षमता को तुलनात्मक रूप से कमजोर पाया।  </p><p>अब सवाल यह है कि जब दुनिया में कोरोना महामारी को आपातकाल के रूप में नहीं माना जाएगा, तब क्या होगा? पहली चिंता कोरोना वैक्सीन को लेकर है। शायद आने वाले दिनों में वैक्सीन को हम कीमती होते देखेंगे? पेटेंट मामले में जो रियायत मिलती रही है, वह समाप्त हो सकती है। एक अनुमान है कि दुनिया भर में लगभग पांच अरब लोगों को टीके की कम से कम एक खुराक मिल चुकी है। विश्व स्वास्थ्य संगठन को भी अपनी भूमिका की समीक्षा करनी चाहिए। गरीब व विकासशील देशों के स्वास्थ्य पर ज्यादा ध्यान देने की जरूरत है। विशेष रूप से भारत को अपने सार्वजनिक स्वास्थ्य ढांचे का विकास बहुत तेजी से करना चाहिए। </p>